Diari Oficial de la Generalitat Valenciana


Sumari del DOGV 6033, del 11-06-2009 (2009/6647)

RESOLUCIÓ de 20 de maig de 2009, de la Direcció General d'Ordenació i Centres Docents, per la qual s'adscriuen els centres i entitats que impartixen programes de qualificació professional inicial als corresponents instituts d'Educació Secundària.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6647


Data del document
:   20-05-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * reforma de l'ensenyament
    * legislació escolar
    * ensenyament secundari
    * ensenyament professional
    * política educativa
    * centre d'ensenyament

RESOLUCIÓ de 20 de maig de 2009, de la Direcció General d'Ordenació i Centres Docents, per la qual s'adscriuen els centres i entitats que impartixen programes de qualificació professional inicial als corresponents instituts d'Educació Secundària. [2009/6647]  
Les resolucions de 14 d'agost de 2008 i de 16 de febrer de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació (DOCV 20.08.2008 i 02.03.2009), adjudicaren ajudes econòmiques per al desenrotllament de la primera i segona fase, respectivament, dels programes de qualificació professional inicial corresponents al curs 2008-2009, d'acord amb la convocatòria d'ajudes realitzada per l'Orde de 8 de juliol de 2008 de la Conselleria d'Educació.  
L'Orde de 19 de maig de 2008 de la Conselleria d'Educació, per la qual es regulen els programes de Qualificació Professional Inicial a la Comunitat Valenciana (DOCV 23.06.2008), en l'article 18.1 establix que l'alumnat que supere tots els mòduls obligatoris d'un programa de qualificació professional inicial obtindrà un certificat acadèmic, expedit per la Conselleria d'Educació a través del centre públic on van cursar les ensenyances o al que s'haguera adscrit el centre privat o entitat autoritzada a impartir-lo. Així mateix el centre públic d'adscripció, una vegada superats tots els mòduls, en el cas de les modalitat d'aula i aula polivalent, sol·licitarà l'expedició a l'alumne del títol de Graduat en Educació Secundària Obligatòria.  
La disposició final primera autoritza la Direcció General d'Ordenació i Centres Docents, de la conselleria de Educació a dictar les resolucions i instruccions necessàries per a l'execució de la present orde, i fent ús d'esta autorització, resolc:  
Primer  
Als efectes establits en l'Orde de 19 de maig de 2008, s'adscriu cada una de les entitats i centres privats autoritzats a impartir programes de Qualificació Professional Inicial al corresponent centre públic, segons s'indica en els annexos I, II i III, corresponents respectivament a les províncies d'Alacant, Castelló i València.  
Segon  
Correspondrà als centres públics d'adscripció:   
1. La coordinació de la custòdia i l'arxivament dels documents, que correspon al centre o entitat que impartisca el programa de qualificació professional inicial.  
2. Expedir, en nom de la Conselleria d'Educació, els certificats acadèmics acreditatius corresponents a l'alumnat que haja superat tots els mòduls obligatoris d'un programa de qualificació professional inicial en el cas de les modalitat d'aula i aula polivalent.  
3. Proposar l'expedició del títol de Graduat en educació secundària obligatòria a l'alumnat que haja superat tots els mòduls obligatoris i els mòduls voluntaris d'un programa de qualificació professional inicial.   
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritzen les direccions territorials d'Educació perquè, en l'àmbit de les seues competències respectives, adopten les mesures necessàries per a l'aplicació i desplegament del que disposa la present resolució.  
ANNEX I / ANEXO I  
Adscripció d'entitats Alacant / Adscripción de entidades Alicante  
Segona  
La present resolució es publicarà en el Diari Oficial de la Comunitat Valenciana i els efectes s'entenen referits a l'inici del curs escolar 2008/2009.   
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha de presentar davant del director general d'Ordenació i Centres Docents en el termini d'un mes des de l'endemà de la publicació.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 20 de maig de 2009.- El director general d'Ordenació i Centres Docents: Francisco Baila Herrera.  
ANNEXII / ANEXO II  
Adscripció d'entitats Castelló / Adscripción de entidades Castellón  
  
ANNEX III / ANEXO III  
Adscripció d'entitats València / Adscripción de entidades Valencia  
